கேள்வி: மாஸ்டர் - தயாரிப்பு என்பது என்ன?
பதில்: ஆகஸ்ட் 2019 இல் சேவியர் பிரிட்டோ தயாரிக்கும் படத்தில் விஜய் (நடிகர்)யுடன் இணைந்து பணியாற்றப்போவதாக இயக்குநர் லோகேஷ் கனகராஜ் டுவிட்டர் பதிவு செய்துள்ளார். இந்தச் செய்தியுடன் படத்தில் அனிருத் ரவிச்சந்திரன் இசை இயக்குனராகவும், சில்வா சண்டை இயக்குனராகவும், சத்யன் சூரியன் மற்றும் பிலோமின் ராஜ் ஆகியோர் ஒளிப்பதிவாளராகவும் பணியாற்றப்போவதாகக் குறிப்பிட்டுள்ளார். மற்ற நடிகர்களாக மாளவிகா மோகனன், சாந்தனு பாக்யராஜ் மற்றும் ஆண்டனி வர்கீஸ் ஆகியோர் தெரிவு செய்யப்பட்டனர். ஆண்டனி வர்கீஸ் இந்தத் திரைப்படத்தின் மூலம் தமிழ் திரைப்படத் துறைக்கு அறிமுகமாக இருந்தார். ஆனால் சில காரணங்களால் இந்தத் திரைப்படத்திலிருந்து விலக, கைதி (2019 திரைப்படம்) திரைப்பட வில்லன் அர்ஜுன் தாஸ் என்பவர் இவரின் கதாபாத்திரத்திற்குத் தேர்வு செய்யப்பட்டு ஒப்பந்தம் செய்யப்பட்டார். அக்டோபர் 2019 அன்று மேயாத மான் (2017) மற்றும் ஆடை (2019) ஆகியவற்றை இயக்கிய இயக்குநர் ரத்ன குமார் என்பவர் லோகேஷுடன் சேர்ந்து இந்தத் திரைப்படத்திற்கான திரைக்கதையை இணைந்து எழுதுவதாக டுவிட்டர் பதிவிட்டுள்ளார்.